open-index/open-wikipedia-markdown huggingface dataset:
Κοινότητα Τρικόρφου

Η **Κοινότητα Τρικόρφου** ήταν Κοινότητα του Νομού Μεσσηνίας που συστάθηκε με το Σχέδιο «Καποδίστριας», από τη συνένωση παλαιότερων Κοινοτήτων της περιοχής, που αποτέλεσαν στη συνέχεια τα Κοινοτικά της Διαμερίσματα. Λειτούργησε την περίοδο 1999 - 2010, οπότε και καταργήθηκε με την εφαρμογή του Προγράμματος «Καλλικράτης» και εντάχθηκε στον νέο Δήμο Μεσσήνης, ως **Δημοτική Ενότητα Τρικόρφου**. Βρισκόταν στο κεντρικό τμήμα του Νομού. Ο πληθυσμός της, σύμφωνα με την Απογραφή του 2001, είναι 1.037 κάτοικοι και η έκτασή της 42,938 τ.χλμ. Έδρα της Κοινότητας, ήταν το Τρίκορφο. Η Κοινότητα αποτελούνταν από 5 Κοινοτικά Διαμερίσματα, τα οποία πλέον, είναι οι Κοινότητες, της Δημοτικής Ενότητας Τρικόρφου.

## Απογραφή 2001
Ακολουθεί πίνακας με τον πληθυσμό της Κοινότητας Τρικόρφου, των Κοινοτικών Διαμερισμάτων και των οικισμών τους, σύμφωνα με την Απογραφή του 2001.

## Διοικητικές μεταβολές
Ακολουθεί πίνακας με τις διοικητικές μεταβολές της Κοινότητας. Από το 1912 μέχρι το 1927, ονομαζόταν Κοινότητα Πεντιάς και από το 1927, Κοινότητα Τρικόρφου. Επίσης από το 1997 μέχρι το 2010, λειτούργησε ως «Καποδιστριακή» Κοινότητα.

## Διατελέσαντες Κοινοτάρχες
Ακολουθεί πίνακας με τους διατελέσαντες Κοινοτάρχες Τρικόρφου, από το 1999 μέχρι το 2010. Στον εξωτερικό σύνδεσμο «Εκλεγμένοι Πρόεδροι Κοινότητας Τρικόρφου Μεσσηνίας», αμέσως μετά, φαίνονται και οι Κοινοτάρχες Τρικόρφου, από το 1979.

## Παραπομπές

Κατηγορία:Δήμοι της περιφερειακής ενότητας Μεσσηνίας
Κοινότητα Τριπύλας

Η **Κοινότητα Τριπύλας** ήταν κοινότητα του νομού Μεσσηνίας που συστάθηκε με το πρόγραμμα Καποδίστριας από τη συνένωση παλαιότερων κοινοτήτων της περιοχής, που αποτέλεσαν στη συνέχεια τα κοινοτικά της διαμερίσματα. Λειτούργησε την περίοδο 1998 -2010 οπότε και καταργήθηκε με την εφαρμογή του προγράμματος Καλλικράτης και εντάχθηκε στον νέο δήμο Τριφυλίας. Βρισκόταν στο κεντρικό τμήμα του νομού. Ο πληθυσμός της σύμφωνα με την απογραφή του 2001 ήταν 626 κάτοικοι και η έκτασή της 69,696 τ.χλμ. Έδρα της κοινότητας ήταν το Ραπτόπουλο. Η κοινότητα αποτελούταν από 7 κοινοτικά διαμερίσματα, στα οποία ανήκουν οι οικισμοί:.

: **Κ.δ. Ραπτοπούλου** [ 201 ]
::* το Ραπτόπουλο [ 196 ]
::* η Παλαιά Βρύση [ 5 ]
: **Κ.δ. Καλογερεσίου** --  το Καλογερέσι [ 51 ]
: **Κ.δ. Λαντζουνάτου** --  το Λαντζουνάτο [ 32 ]
: **Κ.δ. Λυπουδεσίου** [ 45 ]
::* το Λυκουδέσι [ 37 ]
::* το Κλώνι [ 8 ]
: **Κ.δ. Ροδιάς** [ 74 ]
::* η Ροδιά [ 60 ]
::* ο Δάρας [ 14 ]
: **Κ.δ. Σελλά** [ 185 ]
::* ο Σελλάς [ 173 ]
::* το Άνυδρο [ 12 ]
: **Κ.δ. Τριπύλας** --  η Τριπύλα [ 38 ]

## Εξωτερικοί Σύνδεσμοι
* Υπουργείο Εσωτερικών, δήμοι του σχεδίου Καποδίστριας 

Κατηγορία:Δήμοι της περιφερειακής ενότητας Μεσσηνίας
Πανελλήνιο πρωτάθλημα καταδύσεων

## Ιστορία

Το πρωτάθλημα καταδύσεων διεξάγεται ανελλιπώς από το 1929 μέχρι σήμερα. Εκτός της τετραετίας του Β' Παγκοσμίου Πολέμου, κάποιες άλλες χρονιές δε διεξήχθη κατόπιν σχετικής απόφασης της ΚΟΕ. Μέχρι το 1968 διεξαγόταν μαζί με το πανελλήνιο πρωτάθλημα κολύμβησης και εντασσόταν σε αυτό αφενός ημερολογιακά και αφετέρου η βαθμολογία των συλλόγων στα αθλήματα των καταδύσεων προσμετρούταν και στην γενική βαθμολογία τους στο Πανελλήνιο πρωτάθλημα κολύμβησης. Απ' το 1968 ανεξαρτητοποιήθηκε. 

Σημαντική εξέλιξη για την καλλιέργεια του αθλήματος στην Ελλάδα υπήρξε η κατασκευή του κολυμβητηρίου στο Ζάππειο.  Πολυνίκης της διοργάνωσης είναι ο Α.Ν.Ο. Γλυφάδας με 19 κατακτήσεις. Πρωταθλήτρια για το 2025 αναδείχθηκε η ομάδα του Παναθηναϊκού.

## Πρωταθλητές Ελλάδος

## Σύνολο τίτλων

## Σημειώσεις
-Το 1975 Παναθηναϊκός και Α. Σ. Βόλου Αργοναύτες, ισοβάθμησαν και μοιράστηκαν τον τίτλο.



## Εξωτερικοί σύνδεσμοι
* Ψηφιακό Αρχείο Εφημερίδας "Αθλητική Ηχώ" 1945-2007

Καταδύσεις
Κατηγορία:Πανελλήνιο Πρωτάθλημα Καταδύσεων
Καφέ Μπρίστολ

Το **καφέ-ζαχαροπλαστείο «Μπρίστολ»,** που συστεγάζεται στο ιστορικό ξενοδοχείο «*Le Bristol*» της Βαρσοβίας, βρίσκεται στον κεντρικό πεζόδρομο Κρακόφσκιε Πσεντμιέστσιε 42/44 και γειτονεύει με το Προεδρικό Παλάτι της πολωνικής πρωτεύουσας. Σχεδιάστηκε από τον Γέζι Σφιντλίνσκι και διακοσμήθηκε σε ρυθμό γαλλικής αρ νουβό. Την ανοικοδόμηση του ξενοδοχείου «Μπρίστολ» είχε αναλάβει ο διάσημος Πολωνός συνθέτης και πιανίστας Ιγκνάτσι Γιαν Παντερέφσκι (1860 – 1941), ο οποίος ήταν και ο κύριος μέτοχος της επιχείρησης. Το Καφέ Μπρίστολ εγκαινιάστηκε στις 22 Οκτωβρίου 1901.

Ο Νορβηγός μουσικοσυνθέτης Έντβαρντ Γκριγκ και ο Ιταλός τενόρος Ενρίκο Καρούζο ήταν από τους πρώτους που επισκέφτηκαν το ξενοδοχείο και το διάσημο καφέ του, αμέσως μετά τα εγκαίνιά του το 1901. 

Πολλές άλλες διασημότητες διεθνούς φήμης έχουν παρελάσει από το ιστορικό ξενοδοχείο και το αριστοκρατικό καφέ «Μπρίστολ». Ανάμεσα σ΄ αυτούς περιλαμβάνονται: Άρθουρ Ρουμπινστάιν, Μαργκότ Φοντέιν, Τζον Κένεντι, Ζακλίν Κένεντυ – Ωνάση, Βίλι Μπραντ, Σαρλ ντε Γκολ, Μαρλέν Ντίτριχ, ο Σάχης του Ιράν Ρεζά Παχλαβί, κ.ά. 

Το Νοέμβριο του 1981 – 80 ακριβώς χρόνια από τη λειτουργία του – το ξενοδοχείο, μαζί με το Καφέ Μπρίστολ, ανέστειλε τη λειτουργία του, μετά από λαμπρές δόξες και γεγονότα που σημάδεψαν την ιστορία του. Ανακαινισμένο επαναλειτούργησε τον Απρίλιο 1993 και εγκαινιάστηκε σε επίσημη τελετή από την πρώην πρωθυπουργό της Μεγάλης Βρετανίας Μάργκαρετ Θάτσερ.

Στη δεύτερη μετά το 1993 περίοδο της ζωής του, το ξενοδοχείο, όπως και το μεγαλοπρεπές καφέ «Μπρίστολ», φιλοξένησε στις αίθουσές του βασιλείς, πολιτικούς και άλλες διασημότητες του θεάτρου, του κινηματογράφου και της μόδας. Μεταξύ αυτών ήταν η βασίλισσα Ελισάβετ Β' του Ηνωμένου Βασιλείου και ο πρίγκιπας Κάρολος, οι Γερμανοί πολιτικοί Χέλμουτ Κολ και Γκέρχαρτ Σρέντερ, οι πρώην Πρόεδροι της Γαλλίας Ζακ Σιράκ και των Η.Π.Α. Τζορτζ Μπους, το συγκρότημα των Ρόλινγκ Στόουνς, ο Λάιονελ Ρίτσι και ο Μάικλ Τζάκσον, ο Γάλλος ηθοποιός Ζεράρ Ντεπαρντιέ και το μοντέλο Κλάουντια Σίφερ.

Η εκατονταετηρίδα ιστορίας και παράδοσης του «Μπρίστολ» (1901 – 2001) εορτάστηκε με λαμπρότητα το έτος 2001.

## Παραπομπές


## Πηγές
* Mary Pininska, Joanna Puchalska, Stig Castoe: “Hotel Bristol”, Forte Hotel Bristol Limited Sp. z o. o., Βαρσοβία, 2001.

Κατηγορία:Καφέ
Κατηγορία:Κτίρια και κατασκευές στη Βαρσοβία
Δήμος Αρχαίας Ολυμπίας

Ο **Δήμος Αρχαίας Ολυμπίας** είναι δήμος της Περιφερειακής Ενότητας Ηλείας, στην Περιφέρεια Δυτικής Ελλάδας. 

Συστάθηκε το 2010, με το Πρόγραμμα «Καλλικράτης» και λειτουργεί επισήμως από την 1η Ιανουαρίου του 2011, από τη συνένωση των προϋπαρχόντων δήμων, οι οποίοι συστάθηκαν το 1997, με το Σχέδιο «Καποδίστριας» και λειτούργησαν από το 1998 μέχρι τις 31 Δεκεμβρίου του 2010, και αυτοί είναι οι: Δήμος Αρχαίας Ολυμπίας, Δήμος Λάμπειας, Δήμος Λασιώνος και Δήμος Φολόης, που αποτέλεσαν στη συνέχεια, τη Δημοτική Ενότητα Αρχαίας Ολυμπίας, με έδρα την Αρχαία Ολυμπία, τη Δημοτική Ενότητα Λάμπειας, με έδρα τη Λάμπεια, τη Δημοτική Ενότητα Λασιώνος, με έδρα το Πανόπουλο και τη Δημοτική Ενότητα Φολόης, με έδρα τον Λάλα. Προϋπήρχε σαν Δήμος επίσης ήδη από το 1942. 

Έδρα του Δήμου είναι η Αρχαία Ολυμπία, έχει έκταση 544,88 τ.χλμ. και ο πληθυσμός του ανέρχεται σε 11.153 κατοίκους, σύμφωνα με την εθνική απογραφή του 2021. Κατά την προηγούμενη απογραφή, αυτή του 2011 είχε πληθυσμό 13.901 κατοίκους.

## Διατελέσαντες δήμαρχοι

## Διοικητική διαίρεση

### Δήμος Αρχαίας Ολυμπίας

### Δημοτική Ενότητα Αρχαίας Ολυμπίας

### Δημοτική Ενότητα Λάμπειας

### Δημοτική Ενότητα Λασιώνος

### Δημοτική Ενότητα Φολόης

## Διοικητικές μεταβολές

## Χάρτης


## Παραπομπές


## Εξωτερικοί σύνδεσμοι
* Επίσημη ιστοσελίδα Δήμου Αρχαία Ολυμπίας. 

Αρχαία Ολυμπία
*
Κατηγορία:Δήμοι της περιφερειακής ενότητας Ηλείας
Μεκόνγκ

170px|thumb|Η πορεία του Μεκόνγκ.
Ο **Μεκόνγκ** είναι ποταμός της Νοτιοανατολικής Ασίας. Πηγάζει από την περιοχή του οροπεδίου του Θιβέτ, και αφού διασχίσει την επαρχεία Γιουνάν της Κίνας, σχηματίζοντας και ένα μικρό μέρος των συνόρων της Κίνας με την Μιανμάρ, συνεχίζει σχηματίζοντας τα σύνορα μεταξύ Μιανμάρ και Λάος καθώς και το μεγαλύτερο μέρος των συνόρων μεταξύ Λάος και Ταϊλάνδης. Στη συνέχεια, από τα εδάφη του Λάος περνά στην Καμπότζη και έπειτα στο Βιετνάμ, όπου χύνεται στην Θάλασσα της Νότιας Κίνας. 

Οι πηγές δίνουν διαφορετικούς αριθμούς για το συνολικό μήκος του ποταμού, που κυμαίνεται από 4.350 έως 4.909 χιλιόμετρα. Η λεκάνη απορροής του υπολογίζεται σε 810.000 τετρ. χιλιόμετρα

Για την συντονισμένη χρήση των υδάτινων πόρων του Μεκόνγκ και την διαχείριση των όποιων σχετικών προβλημάτων προκύπτουν, το 1995 δημιουργήθηκε μια διακρατική επιτροπή μεταξύ των κρατών του Λαός, της Ταϊλάνδης, της Καμπότζης και του Βιετνάμ με το όνομα Επιτροπή του Ποταμού Μεκόνγκ (MRC). Από το 1996 συμμετέχουν ως «εταίροι σε διάλογο» και οι Κίνα με την Μιανμάρ.

## Παραπομπές


Κατηγορία:Ποταμοί της Κίνας
Κατηγορία:Γεωγραφία του Βιετνάμ
Κατηγορία:Γεωγραφία της Ταϊλάνδης
Κατηγορία:Γεωγραφία του Λάος
Κατηγορία:Γεωγραφία της Μιανμάρ
Κατηγορία:Γεωγραφία της Καμπότζης
Κατηγορία:Ποτάμια σύνορα
Κατηγορία:Διεθνείς ποταμοί της Ασίας
Νικόλαος Μπρας

Ο **Νικόλαος Μπρας** (Ηράκλειο Κρήτης, 19 Ιανουαρίου 1949) είναι Έλληνας μουσικός και βραβευμένος κατασκευαστής μουσικών οργάνων. Το έργο του βρίσκεται υπό την αιγίδα της Εκπαιδευτικής Επιστημονικής και Πολιτιστικής Οργάνωσης των Ηνωμένων Εθνών (UNESCO).

## Βιογραφία
Ο Νικόλαος Μπρας' γεννήθηκε στο Ηράκλειο Κρήτης το 1949. Κατάγεται από την οικογένεια Μπρα που έχει αναγνωριστεί για το κοινωνικό της έργο στον τομέα της μουσικής. Το 1977 άρχισε να κατασκευάζει μουσικά όργανα, κυρίως παραδοσιακά, αρκετά από τα οποία χρησιμοποιούνται από γνωστούς μουσικούς (Ρος Ντέιλι, Στέλιος Βαμβακάρης).

Το 1994 έλαβε μέρος στον διεθνή διαγωνισμό "Antonio Stradivari" στην Κρεμόνα της Ιταλίας για την κατασκευή βιολιού και του δόθηκε με το Β΄ Βραβείο.

Έχει συνεργαστεί με διακεκριμένους σολίστες όπως ο Λεωνίδας Καβάκος κ.α.

## Παραπομπές


## Εξωτερικοί σύνδεσμοι
* 

Κατηγορία:Έλληνες μουσικοί
Κατηγορία:Έλληνες καλλιτέχνες
Δήμος Διστόμου–Αράχοβας–Αντίκυρας

Ο **Δήμος Διστόμου-Αράχοβας-Αντίκυρας** είναι δήμος του νομού Βοιωτίας στην περιφέρεια Στερεάς Ελλάδας που συστάθηκε με το Πρόγραμμα Καλλικράτης από την συνένωση των προϋπαρχόντων Δήμων Αράχωβας και Διστόμου και της Κοινότητας Αντικύρας. Η έκταση του νέου Δήμου είναι 292,7 τ.χλμ και ο μόνιμος πληθυσμός του 7.612 κάτοικοι σύμφωνα με την απογραφή του 2021. Έδρα του δήμου ορίστηκε το Δίστομο. Ο Δήμος Διστόμου-Αράχωβας-Αντίκυρας συνορεύει βορειοανατολικά μέσω της Κοινότητας Διστόμου, της Δημοτικής Ενότητας Διστόμου, με την Δημοτική Ενότητα Δαύλειας του Δήμου Λεβαδέων. Κεντροανατολικά μέσω της Δημοτικής Ενότητας Διστόμου συνορεύει με την Δημοτική Ενότητα Λεβαδέων του Δήμου Λεβαδέων και νοτιοανατολικά μέσω της Κοινότητας Στειρίου, της Δημοτικής Ενότητας Διστόμου, συνορεύει με την Δημοτική Ενότητα Κυριακίου του Δήμου Λεβαδέων. Δυτικά μέσω της Δημοτικής Ενότητας Αντίκυρας συνορεύει με την Δημοτική Ενότητα Δεσφίνας του Δήμου Δελφών. Βόρεια μέσω της Δημοτικής Ενότητας Αράχοβας συνορεύει με την Δημοτική Ενότητα Παρνασσού του Δήμου Δελφών και βορειοανατολικά μέσω της Δημοτικής Ενότητας Αράχοβας συνορεύει με την Δημοτική Ενότητα Δελφών του Δήμου Δελφών.

## Διαίρεση
Ο Δήμος Διστόμου-Αράχωβας-Αντίκυρας διαιρείται σε τρεις δημοτικές ενότητες. Πιο συγκεκριμένα (σε αγκύλες αναφέρεται ο πληθυσμός σύμφωνα με τα μέχρι στιγμής αποτελέσματα της απογραφή του 2021):
### Δημοτική ενότητα Αντικύρας [ 1.529 ]
: **  Δημοτική Κοινότητα  Αντικύρας ** [ 1.529 ]
::* η Αντίκυρα [ 1.448 ]
::* η Αγία Σωτήρα [ 0 ]
::* ο Άγιος Ισίδωρος [ 89 ]

### Δημοτική ενότητα Αραχόβης [ 2.439 ]
: **Δημοτική Κοινότητα Αραχόβης** [ 2.439 ]
::* η Αράχωβα [ 2.657 ]
::* το Ζεμενό Αράχωβας [ 32 ]
::* το Λιβάδι [ 81 ]

### Δημοτική ενότητα Διστόμου [ 3.644 ]
: **Δημοτική Κοινότητα Διστόμου ** [ 3.085 ]
::* το Δίστομο [ 1.589 ]
::* ο Άγιος Νικόλαος [ 25 ]
::* η Παραλία Διστόμου [ 1.578 ]
: **Δημοτική Κοινότητα Στειρίου ** [ 559 ]
::* το Στείρι [ 686 ]
::* ο Όσιος Λουκάς Βοιωτίας [ 3 ]

## Πολιτική
### Κατάλογος δημάρχων

## Παραπομπές


## Πηγές
* Πρόγραμμα Καλλικράτης - ΦΕΚ Α87 της 07/06/2010
* Απόφαση 45892 του Υπ. Εσωτερικών, Αποκέντρωσης & Ηλεκτρονικής Διακυβέρνησης - ΦΕΚ Β1292 της 11/08/2010
* Αποτελέσματα Απογραφής 2011 της ΕΛ.ΣΤΑΤ - Ελληνική Στατιστική Αρχή
*Μίχας Γεώργιος Κ.: «Συμβολή στην Έρευνα της Ιστορίας των Αρβανιτών, Ιδιωματικές Λέξεις και Φράσεις στ΄ Αρβανιτοχώρια Βοιωτίας και Λοκρίδας»,2019.

Διστομου - Αραχοβας - Αντικυρας
Κατηγορία:Δήμοι της περιφερειακής ενότητας Βοιωτίας
Κινίνη

[thumb|right|205px|Το κινίνο εξάγεται από τον φλοιό των δένρων [κιγχόνη η φαρμακευτική - Cinchona officinalis (φλοιός της Κίνας) που φύεται στα τροπικά δάση των Άνδεων και καλλιεργείται στην Ινδία, Μαλαισία, Ινδονησία, Σρι Λάνκα]]
thumb|right|Φάρμακα για τους Έλληνες στρατιώτες κατά την περίοδο 1947-1950. Διακρίνεται κουτί με υδροχλωρική κινίνη (οικογενειακό αρχείο Σπύρου Γκιμπή)
Από τον φλοιό των δένδρων του είδους κιγχόνη η ερυθρόχυμος (*Cinchona succirubra*), το οποίο έγινε πρώτα γνωστό από τη Νότια Αμερική, λαμβάνονται πολλά αλκαλοειδή, εκ των οποίων το σημαντικότερο είναι η **κινίνη**, που επί πολλά χρόνια ήταν το μοναδικό φάρμακο για την ελονοσία. Η κινίνη, επειδή επιβραδύνει τη συχνότητα των καρδιακών παλμών, έχει αντικατασταθεί και σήμερα προτιμάται ένα ισομερές της, η κινιδίνη.

Το 1631 καταγράφεται ιστορικά η πρώτη χρήση του φλοιού της κιγχόνης για τη θεραπεία της ελονοσίας στην Ευρώπη (στη Ρώμη). Η ελονοσία ήταν μια συχνά θανατηφόρα ασθένεια και αρκετοί ανώτατοι ιερείς (καρδινάλιοι, αρκετοί Πάπες) είχαν πεθάνει από ελονοσία, αφού η νόσος ήταν ενδημική στους βαλτότοπους γύρω από τη Ρώμη. Αυτός που εισήγαγε τη θεραπεία της ελονοσίας με τον φλοιό της κιγχόνης υπήρξε κυρίως ο Ιησουΐτης ιερέας Agostino Salumbrino (1561-1642), που είχε ζήσει στη Λίμα του Περού και είχε γνωρίσει τη φαρμακευτική χρήση του φλοιού κιγχόνης από τους Ινδιάνους Κέτσουα.

## Αντενδείξεις
Λόγω της μικρής διαφοράς μεταξύ των θεραπευτικών και τοξικών του επιδράσεων, η κινίνη αποτελεί συχνή αιτία διαταραχών που έχουν προκληθεί από φάρμακα, συμπεριλαμβανομένης της θρομβοκυτταροπενίας και της θρομβωτικής μικροαγγειοπαθείας. Ακόμη και σε χαμηλές συγκεντρώσεις που περιέχονται σε συνήθη ποτά, η κινίνη μπορεί να έχει σοβαρές ανεπιθύμητες επιπτώσεις που εμπλέκουν πολλά συστήματα οργάνων, όπως είναι επιδράσεις στο ανοσοποιητικό σύστημα, ο πυρετός, η υποτασική πίεση, η αιμολυτική αναιμία, η οξεία νεφρική βλάβη, η τοξικότητα στο ήπαρ και η τύφλωση. Σε άτομα με κολπική μαρμαρυγή, βλάβες στην αγωγή του καρδιακού ρυθμού ή αρρυθμίες της καρδιάς, η κινίνη μπορεί να προκαλέσει καρδιακές αρρυθμίες και θα πρέπει να αποφεύγεται..

Η κινίνη μπορεί να προκαλέσει αιμόλυση σε άτομα με έλλειψη της G6PD (γλυκόζη-6-φωσφοδεστεράση, μια κληρονομημένη έλλειψη), αλλά αυτός ο κίνδυνος είναι μικρός και ο γιατρός δεν πρέπει να διστάζει να χρησιμοποιήσει κινίνη σε άτομα με έλλειψη της G6PD όταν δεν υπάρχει εναλλακτική λύση.

## Παραπομπές


## Εξωτερικοί σύνδεσμοι
* 
* 

Κατηγορία:Αλκένια
Κατηγορία:Αλκοόλες
Κατηγορία:Αλκαλοειδή
Κατηγορία:Βασικά Φάρμακα του Παγκόσμιου Οργανισμού Υγείας
Κατηγορία:Ηπατοτοξίνες
Κατηγορία:Αντιμολυσματικοί παράγοντες
Κατηγορία:Κινολίνες
Αντόλφ Σαξ

Ο **Αντουάν–Ζοζέφ «Αντόλφ» Σαξ** (γαλλικά: Antoine-Joseph "Adolf" Sax, 6 Νοεμβρίου 1814 – 7 Φεβρουαρίου 1894) ήταν Βέλγος οργανοποιός, μουσικός και οργανοπαίκτης του φλάουτου και του κλαρίνου. Είναι ευρύτατα γνωστός για τον σχεδιασμό και την κατασκευή του σαξοφώνου.

Γεννημένος στην γαλλόφωνη πόλη της Ντινάν, στην Βαλλωνία του Βελγίου, γιος του επίσης σχεδιαστή μουσικών οργάνων Σαρλ–Ζοζέφ Σαξ, ο Αντόλφ από νεαρή κιόλας ηλικία καταπιάστηκε και ο ίδιος με την οργανοποιία, όπως κλαρινέτων και φλάουτων, όργανα τα οποία αργότερα σπούδασε στη Βασιλική Σχολή Τραγουδιού των Βρυξελλών. Το 1841, ο Σαξ εγκαταστάθηκε μόνιμα στο Παρίσι και άρχισε να πειραματίζεται σε νέες και πρωτότυπες κατασκευές μουσικών οργάνων. Κατασκεύασε το σαξοκέρας (saxhorn), που κατοχύρωσε με δίπλωμα ευρεσιτεχνίας το 1845, την σαξοτρόμπα (saxotromp) και την σαξοτούμπα (saxotumba), η χρήση των οποίων διαδόθηκε τάχιστα σε όλο τον κόσμο. Το 1846 ήταν η χρονιά που ο Σαξ εφευρίσκει στο Παρίσι το σαξόφωνο, γεγονός που του χάρισε μεγάλη δημοσιότητα και του εξασφάλισε από το 1867 θέση καθηγητή στο περίφημο Ωδείο του Παρισιού. Ο Σαξ έπασχε από το 1853 μέχρι το 1858 από καρκίνο των χειλέων, πλην όμως η υγεία του αποκαταστάθηκε. Πέθανε πάμπτωχος στο Παρίσι στις 7 Φεβρουαρίου 1894 σε ηλικία ογδόντα ετών και τάφηκε στο παρισινό Κοιμητήριο του Μονπαρνάς.

## Όργανα που εφηύρε

File:Saxtromba sopran.jpg|Σαξοτρόμπα
File:MHS Saxhorn.jpg|Σαξόχορνο
File:Saxtuba1867.jpg|Σαξοτούμπα


## Παραπομπές


## Πηγές

* Εγκυκλοπαίδεια Πάπυρος-Λαρούς-Μπριτάνικα, λήμμα «Σαξ, Αντουάν – Ζοζέφ», τόμος 53ος, Εκδόσεις Πάπυρος, Αθήνα, 1996.

Κατηγορία:Εφευρέτες
Κατηγορία:Καθηγητές Ανωτάτου Εθνικού Ωδείου Μουσικής και Χορού του Παρισιού
Διμεθυλοβηρύλλιο

Το **διμεθυλοβηρύλλιο** είναι ένα οργανομεταλλικό αντιδραστήριο με σύντομο συντακτικό τύπο CH3BeCH3. Η ονομασία του προκύπτει αν η ένωση θεωρηθεί ένωση βηρύλλιου και δύο (2) μεθυλίων (CH3), ανά μόριο.

## Δομή





## Παραγωγή

1. Το διμεθυλοβηρύλλιο παράγεται με επίδραση διχλωριούχου βηρυλλίου (BeCl2) σε μεθυλομαγνησιοαλογονίδιο (CH3MgX), συνήθως παρουσία άνυδρου διαιθυλαιθέρα:


\mathrm{2CH_3X + 2Mg \xrightarrow 2CH_3MgX \xrightarrow{+BeCl_2} CH_3BeCH_3 + 2MgClX}



2. Εναλλακτικά μπορεί να παραχθεί με επίδραση μεθυλολίθιου σε διχλωριούχο βηρύλλιο:


\mathrm{2CH_3X + 4Li \xrightarrow[-2LiX,-10^oC] 2CH_3Li \xrightarrow{+BeCl_2} CH_3BeCH_3 + 2LiCl}



## Παραπομπές


## Πηγές πληροφόρησης
# SCHAUM'S OUTLINE SERIES, «ΟΡΓΑΝΙΚΗ ΧΗΜΕΙΑ», Μτφ. Α. Βάρβογλη, 1999
# «Ασκήσεις και προβλήματα Οργανικής Χημείας» Ν. Α. Πετάση 1982
# Αναστάσιου Βάρβογλη, «Χημεία Οργανικών Ενώσεων», Παρατηρητής, Θεσσαλονίκη 1991
# Καραγκιοζίδη Σ. Πολυχρόνη, «Ονοματολογία Οργανικών Ενώσεων στα Ελληνικά & Αγγλικά» Β΄ Έκδοση, Θεσσαλονίκη 1991
# Νικολάου Ε. Αλεξάνδρου, «Γενική Οργανική Χημεία», Εκδόσεις Ζήτη, Θεσσαλονίκη 1985
# Δημητρίου Ν. Νικολαΐδη, «Ειδικά Μαθήματα Οργανικής Χημείας», ΑΠΘ, θεσσαλονίκη 1983
# Νικολάου Ε. Αλεξάνδρου, Αναστάσιου Βάρβογλη, Φαίδωνα Χατζημηχαλάκη, «Εργαστηριακός Οδηγός», Εκδόσεις Ζήτη, Θεσσαλονίκη 1986

Κατηγορία:Οργανομεταλλικές ενώσεις
Κατηγορία:Ενώσεις βηρυλλίου
Κατηγορία:C2
754 Μαλαμπάρ

Η **Μαλαμπάρ (Malabar)** είναι ένας αστεροειδής της Κύριας Ζώνης Αστεροειδών, με απόλυτο μέγεθος (όπως ορίζεται για το Ηλιακό Σύστημα) 9,135. Ανακαλύφθηκε το 1906 από τον Γερμανό αστρονόμο Άουγκουστ Κοπφ, που παρατηρούσε από τη Χαϊδελβέργη, και πήρε το όνομά της από την πόλη Μαλαμπάρ της Ινδονησίας.

## Φυσικά χαρακτηριστικά
Η μέση διάμετρος της Μαλαμπάρ εκτιμάται σε 87,62 χιλιόμετρα. Ο φασματικός τύπος της είναι **XC** (ανθρακούχος), ενώ το άλβεδό της είναι 0,0485. Η Μαλαμπάρ περιστρέφεται γύρω από τον εαυτό της μία φορά κάθε 11 ώρες και 44 λεπτά.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Μαλαμπαρ
753 Τιφλίς

Η **Τιφλίς (Tiflis)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,044. Ανακαλύφθηκε το 1913 από τον Ρώσο αστρονόμο Γκριγκόρι Νικολάεβιτς Νέουιμιν, που παρατηρούσε από το Σιμέις της Κριμαίας, και πήρε το όνομά της από την πρωτεύουσα της Γεωργίας, την Τιφλίδα.

## Φυσικά χαρακτηριστικά
Η μέση διάμετρος της Τιφλίδος εκτιμάται σε 23,60 χιλιόμετρα. Ο φασματικός τύπος της είναι **L**, ενώ το άλβεδό της είναι 0,262. Η Τιφλίς περιστρέφεται γύρω από τον εαυτό της μία φορά κάθε 9 ώρες και 51 λεπτά.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Τιφλις
755 Κουιντίλλα

Η **Κουιντίλλα (Quintilla)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 9,564. Ανακαλύφθηκε το 1908 από τον Αμερικανό αστρονόμο Τζόελ Χάστινγκς Μέτκαλφ, που παρατηρούσε από το Τάουντον της Μασαχουσέτης.

## Φυσικά χαρακτηριστικά
Η μέση διάμετρος της Κουιντίλλας εκτιμάται σε 36,04 χιλιόμετρα. Ο φασματικός τύπος της είναι **M** (μεταλλικός), ενώ το άλβεδό της είναι 0,1621.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Κουιντιλλα
Επίπεδο πτήσης

Με τον όρο **επίπεδο πτήσης**, ή **πτήσης επίπεδο** (flight level, **FL**) χαρακτηρίζεται γενικά συγκεκριμένο καθ΄ ύψος εύρος υψομέτρου εντός του οποίου πραγματοποιούνται πτήσεις αεροσκαφών. Τούτο υπολογίζεται με βάση την ατμοσφαιρική πίεση από τη μέση στάθμη της επιφάνειας της θαλάσσης (MSL), έτσι στη πράξη θα μπορούσε να χαρακτηριστεί και ως ύψος πίεσης που αποτελεί εκατόβαθμη κλίμακα και μετριέται με το αλτίμετρο. 

Γενικά τα επίπεδα πτήσης αποτελούν διεθνή τυποποιημένα πρότυπα που έχει θεσπίσει ο ICAO που δίδονται σε πόδια (ή μέτρα, που ακολουθούν κυρίως χώρες της Ασίας) δια 100, π.χ. ύψος 33.000 πόδια είναι το επίπεδο πτήσης 330. Τα επίπεδα πτήσης δίδονται πάντα με τριψήφιο αριθμό προ του οποίου δίδεται το χαρακτηριστικό αγγλικό δίγραμμα FL. Έτσι το παραπάνω παράδειγμα προφέρεται Εφ-Ελ-θρι-θρι-ζίρο (FL 330).
* Σημειώνεται ότι ο τριψήφιος αριθμός των επιπέδων πτήσης καταλήγει πάντα σε μηδέν, σε αντίθεση με τα υψόμετρα μετάβασης (δηλαδή της αλλαγής από ένα επίπεδο σε άλλο, είτε ανοδική είτε καθοδική, που δίδεται επίσης με τριψήφιο αριθμό, που καταλήγει πάντα σε πέντε, π.χ. 335 που είναι το υψόμετρο μετάβασης είτε από FL-330 προς FL-340 (ανοδικά), ή αντίστροφα (καθοδικά). 

## Δείτε επίσης
* Υψόμετρο μετάβασης
* Επίπεδο μετάβασης

Κατηγορία:Αεροπορία
Κατηγορία:Έλεγχος εναέριας κυκλοφορίας
Κατηγορία:Αεροπορική ορολογία
Καμουλόδουνον

thumb|right|250px|Αρχαιολογικός χώρος των τειχών της πόλης
**Καμουλόδουνον** (λατινικά: Camvlodvnvm, ) ονομαζόταν κατά την αρχαιότητα ο οικισμός που βρισκόταν στη θέση της σημερινής πόλης του Κόλτσεστερ στο Έσσεξ της Αγγλίας. Το Καμουλόντουνουμ θεωρείται η αρχαιότερη πόλη της Βρετανίας σύμφωνα με τις ρωμαϊκές πηγές, προϋπάρχοντας ως κελτικός οικισμός πριν τη ρωμαϊκή κατάκτηση του νησιού, οπότε και έγινε η πρώτη ρωμαϊκή πόλη, και τελικά αποικία στρατιωτών που είχαν ολοκληρώσει τη θητεία τους, γνωστή με το όνομα **Colonia Claudia Victricensis**. Αρχαιολογικά ευρήματα αφήνουν να εννοηθεί πως ο οικισμός υπήρχε ήδη 3.000 χρόνια πριν. Το κέλτικο όνομά του ήταν Καμουλόντουνον, που σημαίνει *«το Φρούριο του Κάμουλου»* (ο Κάμουλος ήταν θεός των βρετανικών λαών, αντίστοιχος του θεού Άρη).

Η πόλη καταστράφηκε κατά το 60 με 61 μ.Χ., κατά τη διάρκεια της εξέγερσης των Ικένων και των Τρινοβαντών, υπό την ηγεσία της βασίλισσας των πρώτων, Βοαδίκειας.

## Παραπομπές


## Πηγές
*«The History of Roman Colchester» , από την επίσημη ιστοσελίδα της πόλης.
*Τάκιτος, «Χρονικά», [Βιβλίο 14ο, 31-32](http://en.wikisource.org/wiki/The_Annals_(Tacitus)/Book_14#31)

Κατηγορία:Ρωμαϊκές πόλεις
Κατηγορία:Ιστορία της Αγγλίας
Γκάμπορ Μπάμπος

Ο ** Γκάμπορ Μπάμπος ** είναι Ούγγρος ποδοσφαιριστής, γεννημένος στην Σόπρον στις 24 Οκτωβρίου του 1974. Αγωνίζεται με τα χρώματα της Ολλανδικής N.E.C., αποτελώντας το βασικό της τερματοφύλακα, ενώ είναι και αρχηγός της ομάδας. Παράλληλα αγωνίστηκε για 12 χρόνια στην εθνική ομάδα ποδοσφαίρου της Ουγγαρίας.

## Καριέρα
Ο Μπάμπος ξεκίνησε την επαγγελματική του καριέρα το 1993 στην ομάδα της γενέτειράς του, στην οποία αγωνίστηκε για δύο χρόνια. Το 1995 πήγε στην ΜΤΚ Βουδαπέστης όπου έπαιξε για 5 χρόνια. Από το 2000 μέχρι το 2004 αγωνίστηκε στην ΝΑΚ Μπρέντα, ενώ το 2004 πήρε μεταγραφή για την Φέγενορντ. Εκεί έπαιξε για μία σαιζόν, αφού την χρονιά 2005-2006 αγωνίστηκε ως δανεικός στην N.E.C.. To 2006 αγοράστηκε από την N.E.C., στην οποία παίζει μέχρι σήμερα.

## Διακρίσεις
**[[ΜΤΚ Βουδαπέστης]]
* [[Πρωτάθλημα ποδοσφαίρου Ουγγαρίας|Πρωτάθλημα Ουγγαρίας]]: 1997, 1999
** Δεύτερη θέση: 2000
* [[Κύπελλο Ουγγαρίας]]: 1997, 1998, 2000

**Προσωπικές διακρίσεις
* **Τερματοφύλακας της χρονιάς στην [[Ολλανδικό πρωτάθλημα ποδοσφαίρου|Ερεντιβίζιε]]:** 2004, 2008

## Εξωτερικοί σύνδεσμοι

* Το προφιλ του παίκτη στην σελίδα της N.E.C. (Ολλανδικά)

Κατηγορία:Τερματοφύλακες ποδοσφαιριστές
Κατηγορία:Ούγγροι ποδοσφαιριστές
Κατηγορία:Ποδοσφαιριστές Ν.Ε.Κ.
Κατηγορία:Ποδοσφαιριστές Φέγενορντ
Κατηγορία:Ποδοσφαιριστές ΝΑΚ Μπρέντα
Κατηγορία:Ποδοσφαιριστές ΜΤΚ Βουδαπέστης
Κατηγορία:Ποδοσφαιριστές Έρεντιβιζι
Κατηγορία:Ποδοσφαιριστές ΦΚ Σόπρον
Νίκος Γαλανός (πολιτικός)

Ο **Νίκος Γαλανός** είναι Έλληνας πολιτικός, πρώην βουλευτής και συνδικαλιστής.

## Συνδικαλιστικά χρόνια
Γεννήθηκε το 1957 στην Κίμωλο. Κατά τα χρόνια της Χούντας δραστηριοποιείται στο Αντιδικτατορικό Κίνημα. Αμέσως μετά τη Μεταπολίτευση εντάχθηκε στο ΚΚΕ. Εργάστηκε στα Ναυπηγεία της Ελευσίνας. Εκεί ανέπτυξε συνδικαλιστική δράση και αναδείχτηκε σε Γενικό Γραμματέα, αρχικά, και έπειτα σε Πρόεδρο του Συνδικάτου Εργατών Μετάλλου. Την περίoδο 1984-1988 διετέλεσε Πρόεδρος της Πανελλήνιας Ομοσπονδίας Εργατοϋπαλλήλων Μετάλλου καθώς και στέλεχος της Ευρωπαϊκής Ομοσπονδίας Εργατών Μετάλλου, ενώ την περίοδο 1987-1989 διετέλεσε και μέλος της Διοίκησης της ΓΣΕΕ.

## Κοινοβούλιο και Τοπική Αυτοδιοίκηση
Το 1989 εκλέγεται βουλευτής με τον -πολυκομματικό ακόμα- Συνασπισμό. Με την παραπομπή του Ανδρέα Παπανδρέου στο Ειδικό Δικαστήριο, ο Γαλανός αναλαμβάνει μέλος του. Το 1993 αποχωρεί από το Συνασπισμό για να προσχωρήσει στο ΠΑΣΟΚ, με το οποίο θα εκλεγεί βουλευτής στις εκλογές του '93. Την περίοδο 1997-2001 θα διετελέσει δημοτικός σύμβουλος Πειραιά. Το 2010 θα επανέλθει στο πολιτικό προσκήνιο ως υποψήφιος Αντιπεριφερειάρχης Πειραιά με τον Γιάννη Δημαρά και την παράταξη "Άρμα Πολιτών".
Αργότερα, ο Γαλανός θα συμμετάσχει στην ίδρυση του Πανελληνίου Άρματος Πολιτών, στο οποίο θα εκλεγεί μέλος της Πολιτικής του Γραμματείας.

## Παραπομπές


## Σύνδεσμοι
*Ιστοσελίδα Νίκου Γαλανού

Κατηγορία:Βουλευτές εκλεγμένοι με τον Συνασπισμό
Κατηγορία:Βουλευτές εκλεγμένοι με το ΠΑΣΟΚ
Κατηγορία:Έλληνες συνδικαλιστές
AEL FC Arena

Το **AEL FC Arena** είναι το γήπεδο ποδοσφαίρου που αγωνίζεται η Α.Ε. Λάρισας που βρίσκεται στην περιοχή Νεάπολη της Λάρισας.

Το νέο αυτό σύγχρονο αθλητικό κέντρο της Θεσσαλίας αναπτύχθηκε σε ένα σύνολο 144.000 τετραγωνικών μέτρων και έχει κατασκευαστεί εντός των διεθνών προδιαγραφών της ΟΥΕΦΑ, κατηγορίας τριών αστέρων. Η κατασκευή του γηπέδου διήρκεσε περίπου δεκατέσσερις μήνες, ξεκίνησε τον Σεπτέμβριο του 2009 και ολοκληρώθηκε τον Νοέμβριο του 2010.

Το γήπεδο περιλαμβάνει 38 σουίτες (με χώρο για 12 άτομα στο κάθε ένα), χώρο στάθμευσης (πάρκινγκ) για 1.104 οχήματα, και υπάρχει προοπτική για δημιουργία επαγγελματικών χώρων όπως σινεμά, ανοιχτό θέατρο χωρητικότητας 1.500 καθισμάτων, ξενοδοχείο και ξενώνας χωρητικότητας 100 κλινών, πλατεία για τη διοργάνωση εκδηλώσεων και 12 γήπεδα τένις.

Η χωρητικότητα του γηπέδου ανέρχεται σε 17.118 θέσεις. Το AEL FC Arena έχει όμως δυνατότητα άμεσης επέκτασης χωρητικότητας σε 22.500 θέσεις και αν χρειαστεί έχει δυνατότητα επέκτασης ακόμα και στις 33.000 θέσεις.

## Ιστορία
Ο πρώτος ποδοσφαιρικός αγώνας στο AEL FC Arena πραγματοποιήθηκε στις 5 Δεκεμβρίου του 2010 στα πλαίσια της 13ης αγωνιστικής της Super League 2010–11, στον αγώνα ανάμεσα στην Λάρισα και τον ΠΑΟΚ που έληξε με σκορ 1–2. Το πρώτο γκολ που σημειώθηκε στο γήπεδο ήρθε στο 11' από τον Χιλιανό ποδοσφαιριστή του ΠΑΟΚ, Πάμπλο Κοντρέρας.

Στον αγώνα αυτό είχαν κοπεί 9.829 εισιτήρια, αριθμός που εξακολουθεί να είναι ο μεγαλύτερος που έχει διατεθεί στο γήπεδο μέχρι σήμερα.  

Πλην του αγώνα με τον ΠΑΟΚ, σημαντική προσέλευση φιλάθλων σημειώθηκε και στους αγώνες με τον Ολυμπιακό (8.855 εισιτήρια - 17.710 κόσμος) και με τον Ολυμπιακό Βόλου (8.4 - 16.970 5 εισιτήρια), την αγωνιστική περίοδο 2010–11. 

Στο AEL FC Arena αγωνίστηκε μία φορά και η Εθνική Ελλάδας (ανδρών), στις 9 Φεβρουαρίου 2011, με αντίπαλο την ομάδα του Καναδά σε φιλικό αγώνα που έληξε με σκορ 1–0, χάρη σε γκολ του Γιάννη Φετφατζίδη.

Το AEL FC Arena έκλεισε προσωρινά το 2013 και η ομάδα της ΑΕΛ επέστρεψε ξανά στο Αλκαζάρ. Αυτό έγινε επειδή έφυγε από την ομάδα ο τότε ιδιοκτήτης - πρόεδρος της ΑΕΛ, Κώστας Πηλαδάκης, ο οποίος είναι ιδιοκτήτης της εταιρείας ΓΗΠΕΔΟ ΑΕ, στην οποία ανήκε αρχικά το AEL FC ARENA. Το γήπεδο ξανάνοιξε δύο χρόνια αργότερα στις 31 Αυγούστου του 2015, όταν ο νέος τότε πρόεδρος της ομάδας, Αλέξης Κούγιας, συμφώνησε με τον Κώστα Πηλαδάκη για την αποκλειστική χρήση και παραχώρηση του γηπέδου στην ΑΕΛ.

Στην αγωνιστική περίοδο 2020–21 απετέλεσε τον αγωνιστικό χώρο για τους εντός έδρας αγώνες του Απόλλωνα Λάρισας ύστερα από συμφωνία με την διοίκηση του γηπέδου.

Τον Φεβρουάριο του 2021, ο Απόλλων Λάρισας αποχώρησε από το γήπεδο.

## Παραπομπές


## Εξωτερικοί σύνδεσμοι
* 

Κατηγορία:Στάδια ποδοσφαίρου στην Ελλάδα
Κατηγορία:Αθλητικές εγκαταστάσεις στη Λάρισα
Κατηγορία:Α.Ε. Λάρισα (ποδόσφαιρο)
Νήσος Γιούζνι

Η νήσος **Γιούζνι** (ρωσικά: *Южный*) είναι το νοτιότερο νησί της Νόβαγια Ζεμλιά και χωρίζεται από την νήσο Σέβερνι με τον πορθμό Μάτοτσκιν. Επίσης είναι το τρίτο μεγαλύτερο νησί της Ρωσίας μετά την Σαχαλίνη και το Σέβερνι και το έκτο μεγαλύτερο νησί της Ευρώπης. Βρίσκεται βόρεια της Ρωσίας και ανήκει στην περιφέρεια Αρχάγγελσκ.

Είναι το νησί, στο οποίο σημειώθηκε η πυρηνική δοκιμή της βόμβας υδρογόνου από την τότε Σοβιετική Ένωση, με την ονομασία "βόμβα Τσάρος": η πιο ισχυρή βόμβα που κατασκευάστηκε και δοκιμάστηκε ποτέ στον πλανήτη, στις 30 Οκτωβρίου 1961.

Οι συνέπειές της ως προς την διασπορά της επιβραδυνομένης ραδιενέργειας δεν υπολογίστηκαν ποτέ. 

Πρωτεύουσα και μεγαλύτερος οικισμός της νήσου Γιούσνι είναι η κωμόπολη Μπελούσια Γκούμπα, ενώ άλλος οικισμός είναι το Ρογκάτσεβο, όπου και το αεροδρόμιο.

## Παραπομπές

## Πηγές
* 
* Ο Εφιάλτης των πυρηνικών- Νίκος Ράπτης, εκδόσεις: Καρρέ, Αθήνα 1986

Κατηγορία:Νησιά του Όμπλαστ του Αρχάγγελσκ
Κατηγορία:Νόβαγια Ζεμλιά
Νήσος Σέβερνι

Η **Σέβερνι** νήσος (ρωσικά: *о́стров Се́верный*) είναι το βορειότερο και μεγαλύτερο νησί της Νόβαγια Ζέμλια και χωρίζεται από την νήσο Γιούζνι με το στενό Μάτοτσκιν. Επίσης είναι το δεύτερο μεγαλύτερο νησί της Ρωσίας μετά την Σαχαλίνη και το τέταρτο μεγαλύτερο νησί της Ευρώπης, μετά την Μεγάλη Βρετανία, την Ισλανδία και την Ιρλανδία. Βρίσκεται βόρεια της Ρωσίας και ανήκει στην περιφέρεια Αρχάγγελσκ.

Κατηγορία:Νησιά του Όμπλαστ του Αρχάγγελσκ
Κατηγορία:Νόβαγια Ζεμλιά
Περιφερειάρχης

**Περιφερειάρχης** ονομάζεται ο αιρετός επικεφαλής μιας περιφέρειας της Ελλάδας. 

Παλαιότερα οριζόταν από την εκάστοτε Κυβέρνηση, ενώ σύμφωνα με τον νόμο 3852/2010 «*Νέα Αρχιτεκτονική της Αυτοδιοίκησης και της Αποκεντρωμένης Διοίκησης - [[Πρόγραμμα Καλλικράτης]]*», εκλέγεται άμεσα από το λαό, κατά τη διάρκεια των Δημοτικών και περιφερειακών εκλογών. Ο περιφερειάρχης μαζί με τους αντιπεριφερειάρχες και το περιφερειακό συμβούλιο αποτελεί το αιρετό όργανο του δευτέρου βαθμού τοπικής Αυτοδιοίκησης.

Ο περιφερειάρχης συνεπικουρείται από τους **αντιπεριφερειάρχες** που είναι επιλεγμένοι από τον περιφερειάρχη, περιφερειακοί σύμβουλοι.

Διακρίνονται σε χωρικούς και θεματικούς, με τους θεματικούς να αναλαμβάνουν την ευθύνη των βασικών τομέων αρμοδιότητας της περιφέρειας και τους χωρικούς να είναι αρμόδιοι για συγκεκριμένες γεωγραφικές περιοχές της Περιφερειακής Αυτοδιοίκησης, που ταυτίζονται με τις τέως Νομαρχιακές Αυτοδιοικήσεις και τα Νομαρχιακά Διαμερίσματα.

## Παραπομπές


Κατηγορία:Διοικητικές διαιρέσεις της Ελλάδας
Κατηγορία:Πρόγραμμα Καλλικράτης
*
Εσερίχια κόλι

Το ***Εσερίχια κόλι*** (***Escherichia coli***, συντομογραφία *E. coli*) είναι ένα αρνητικό κατά Γκραμ, ραβδοειδούς σχήματος κολοβακτηρίδιο (Enterobacteriaceae). Συνήθως βρίσκεται στο έντερο ενδόθερμων ζώων. Συχνά τα στελέχη αποτελούν μέρος της φυσικής χλωρίδας του εντέρου όντας αβλαβή και μπορούν να ωφελήσουν τους ξενιστές τους παράγοντας βιταμίνη Κ2, και εμποδίζοντας την εγκατάσταση άλλων παθογόνων βακτηρίων μέσα στο έντερο. Απαντώνται συχνά στα κόπρανα των ζώων και των ανθρώπων.
thumb|left|Χαμηλής θερμοκρασίας ηλεκτρονική μικρογραφία μίας συστάδας ''Escherichia coli''.

Τα περισσότερα στελέχη είναι αβλαβή, αλλά το O157:H7 παράγει πολύ την ισχυρή τοξίνη verotoxin (VT) που μοιάζει με τη Shiga και καταστρέφει το έντερο. Αυτή η τοξίνη είναι εφάμιλλη των παραγώγων του *[[Shigella dysenteriae]]* και προκαλεί αιμορραγική κολίτιδα στο ξενιστή. Επίσης, όταν βρεθεί σε διπλανά όργανα όπως την ουροδόχο κύστη, μπορεί να προκαλέσει ουρολοίμωξη. Το βακτήριο δεν αντέχει σε υψηλές θερμοκρασίες και πεθαίνει όταν ζεσταίνεται στους 70&nbsp;°C για αρκετό χρονικό διάστημα, ενώ μπορεί να επιβιώσει στο ψυγείο για αρκετές μέρες υπό κάποιες συνθήκες.

## Παραπομπές


Κατηγορία:Εντεροβακτηριοειδή
Κατηγορία:Τροπικές ασθένειες
Διονυσία - Θεοδώρα Αυγερινοπούλου

Η  **Διονυσία - Θεοδώρα Αυγερινοπούλου** (10 Σεπτεμβρίου 1975) είναι Ελληνίδα πολιτικός.

Γεννήθηκε στην Πάτρα, μεγάλωσε στη Ζαχάρω Ν. Ηλείας και σπούδασε νομικά στο Πανεπιστήμιο Αθηνών. Πραγματοποίησε μεταπτυχιακές σπουδές στο Georgetown Law Center και διδακτορικές σπουδές στο Columbia University School of Law. Στις βουλευτικές εκλογές του Οκτωβρίου 2009 εξελέγη βουλευτής Επικρατείας με το ψηφοδέλτιο της Νέας Δημοκρατίας. Διετέλεσε Αναπληρώτρια Γραμματέας Εθελοντισμού της Νέας Δημοκρατίας και Αναπληρώτρια Τομεάρχης Περιβαλλοντικής Πολιτικής. Εξελέγη Βουλευτής Ν. Ηλείας τόσο στις εκλογές Μαΐου 2012 όσο και στις εκλογές Ιουνίου 2012. Διετέλεσε Πρόεδρος της Μόνιμης Ειδικής Επιτροπής Περιβάλλοντος και της Υποεπιτροπής Υδατικών Πόρων της Βουλής, Πρόεδρος της Επιτροπής Άμυνας και Εξωτερικών Υποθέσεων της Βουλής και Πρόεδρος της Επιτροπής για τα Ηνωμένα Έθνη της Διακοινοβουλευτικής Ένωσης (IPU.) To 2015 ήταν υποψήφια για τη θέση του Εκτελεστικού Διευθυντή του Περιβαλλοντικού Προγράμματος των Ηνωμένων Εθνών. 

Είναι δικηγόρος και Πρόεδρος του Ευρωπαϊκού Ινστιτούτου Δικαίου, Επιστήμης και Τεχνολογίας (EILST), Πρόεδρος του Κύκλου Βουλευτών της Μεσογείου για την Αειφόρο Ανάπτυξη (COMPSUD), καθώς και μέλος της Διοικούσας Επιτροπής του Παγκοσμίου Οργανισμού Συνεργασίας για το Νερό (GPWO.)

Το 2011 συγκαταλέχθηκε ανάμεσα στους «Νέους Παγκόσμιους Ηγέτες» του Παγκόσμιου Οικονομικού Φόρουμ (World Economic Forum). Την ίδια χρονιά αναγνωρίστηκε ανάμεσα στους 40 νέους ηγέτες της Ευρώπης κάτω από την ηλικία των 40 (40Under40), ενώ έλαβε και το Βραβείο "Green Star" του ΟΗΕ για τη συμβολή της στην αντιμετώπιση φυσικών και ανθρωπογενών καταστροφών. To 2010 έλαβε το Βραβείο του Παγκόσμιου Πολίτη για τις Διεθνείς Πρωτοβουλίες σε Ανθρωπιστικά Ζητήματα, ενώ το ίδιο έτος έλαβε «Ειδική Αναγνώριση από το [Αμερικανικό] Κογκρέσο» για την εκπροσώπηση των Ελλήνων Φοιτητών στην Αμερική και για την προστασία του περιβάλλοντος.  Το 2009 τιμήθηκε με το Διεθνές Βραβείο «Άρτεμις» από το Ευρω-Αμερικανικό Συμβούλιο Γυναικών. 

## Παραπομπές


## Εξωτερικοί σύνδεσμοι
* Νέα Δημοκρατία, Βιογραφία της Αυγερινοπούλου
* World Economic Forum Dionysia-Theodora Avgerinopoulou

Κατηγορία:Έλληνες βουλευτές επικρατείας
Κατηγορία:Βουλευτές εκλεγμένοι με τη Νέα Δημοκρατία
Κατηγορία:Βουλευτές Ηλείας
Αποκεντρωμένες Διοικήσεις της Ελλάδας

Η **Αποκεντρωμένη Διοίκηση** αποτελεί βαθμίδα της ελληνικής δημόσιας διοίκησης, η οποία συστάθηκε το 2011, όταν τέθηκε σε ισχύ η νέα διοικητική διαίρεση της χώρας σύμφωνα με το Πρόγραμμα «Καλλικράτης» (Ν. 3852/2010).  Οι Αποκεντρωμένες ∆ιοικήσεις αποτελούν ενιαίες μονάδες για τις αποκεντρωμένες υπηρεσίες του κράτους και ασκούν γενική αποφασιστική αρμοδιότητα στις κρατικές υποθέσεις της περιφέρειάς τους, σύμφωνα με το άρθρο 101 του Συντάγματος. Η σύσταση των Αποκεντρωμένων Διοικήσεων έγινε για να αναλάβουν βασικές αρμοδιότητες των Περιφερειών, μετά την καθιέρωση των τελευταίων ως τοπικών αυτοδιοικούμενων οργανισμών. Πρόκειται για αρμοδιότητες που, είτε λόγω των διατάξεων του Συντάγματος είτε λόγω του χαρακτήρα τους, αποφασίστηκε να μην περάσουν στην τοπική αυτοδιοίκηση, αλλά να παραμείνουν στην ευθύνη του κράτους.

Συνολικά συστάθηκαν επτά Αποκεντρωμένες Διοικήσεις με χώρο ευθύνης που περιλαμβάνει από μία έως τρεις περιφέρειες και καθήκον την εφαρμογή των κυβερνητικών πολιτικών σε περιφερειακό επίπεδο. Επικεφαλής τους είναι ο εκάστοτε *Γενικός Γραμματέας*, ο οποίος διορίζεται από την Κυβέρνηση και λειτουργεί βάσει των οδηγιών της. Στη λειτουργία τους συμμετέχει επίσης ένα συμβούλιο, όπου εκπροσωπούνται οι οικείες περιφέρειες και δήμοι, αλλά αυτό έχει επικουρικό χαρακτήρα και δεν μπορεί να λάβει αποφάσεις.

Οι Αποκεντρωμένες Διοικήσεις έχουν διοικητική και οικονομική αυτονομία και έχουν αρμοδιότητες στον πολεοδομικό, περιβαλλοντικό και ενεργειακό τομέα, στη δασοκομία, στη μετανάστευση και στην ιθαγένεια.

Μετά την εκλογική νίκη του ΣΥΡΙΖΑ τον Ιανουάριο του 2015, ο τότε Υπουργός Εσωτερικών, και μετέπειτα Πρόεδρος της Βουλής, Νίκος Βούτσης δήλωσε ότι οι Αποκεντρωμένες Διοικήσεις θα καταργηθούν και οι αρμοδιότητές τους θα μεταφερθούν στις περιφέρειες, πράγμα το οποίο ωστόσο δεν έγινε ποτέ.

## Κατάλογος Αποκεντρωμένων Διοικήσεων

## Παραπομπές


## Εξωτερικοί σύνδεσμοι
* Ιστοσελίδα του αρμόδιου υπουργείου 


Κατηγορία:Πολιτειακοί Θεσμοί της Ελλάδας
Κρεγκ Γκρίνγουντ

Ο **Κρεγκ Γκρίνγουντ** είναι Αμερικανός πρώην καλαθοσφαιριστής και ο πρώτος αθλητής που αγωνίστηκε επίσημα ως ξένος από ελληνική ομάδα σε ευρωπαϊκό αγώνα καλαθοσφαίρισης.
## Βιογραφία
Υπήρξε μέλος της αμερικανικής ομάδας επιλέκτων καλαθοσφαιριστών TWA, η οποία περιόδευσε στην Ευρώπη τον Αύγουστο του 1969. Στις 22 Αυγούστου 1969 η TWA αγωνίστηκε απέναντι στην Εθνική Ελλάδος στο κλειστό γήπεδο του Σπόρτιγκ και ο Γκρίνγουντ υπήρξε διακριθής. Στις 28 Οκτωβρίου 1969 η TWA αγωνίστηκε και πάλι στην Ελλάδα με αντίπαλο τον Παναθηναϊκό στο γήπεδο της Λεωφόρου και ο Γκρίνγουντ ήταν αξιοπρόσεκτος για τις ικανότητες του στα ριμπάουντ και για το ύψος του. Ο Κώστας Μουρούζης που ήταν προπονητής του ΠΑΟ, εισηγήθηκε την απόκτησή του για να ενισχύσει την ομάδα στις ευρωπαϊκές υποχρεώσεις για το Κύπελλο Πρωταθλητριών. Αποκτήθηκε στις 18 Νοεμβρίου 1969, μετά την επιστροφή της TWA από περιοδεία στο Χονγκ Κονγκ.

Ο Γκρίνγουντ με ύψος 1,98 ήταν ο ψηλότερος παίκτης του Παναθηναϊκού και αγωνίστηκε στη θέση του σέντερ φορώντας το νούμερο 15. Στις 18 Νοεμβρίου 1969 αγωνίστηκε για πρώτη φορά με τον Παναθηναϊκό εναντίον της Νήαρ Ηστ και σημείωσε 19 πόντους. Στο Κύπελλο Πρωταθλητριών αγωνίστηκε εναντίον του Ερυθρού Αστέρα, στη Γιουγκοσλαβία, σημειώνοντας 8 πόντους, συμπαρασυρόμενος από την κακή εμφάνιση της ομάδας. Στη ρεβάνς στο Παναθηναϊκό στάδιο ο Γκρίνγουντ σημείωσε 15 πόντους, ήταν ο κορυφαίος αθλητής του Παναθηναϊκού, που πάρα νίκη με 83-75 και τη συμπαράσταση 30.000 φιλάθλων, δεν κατάφερε να ανατρέψει τη διαφορά του πρώτου αγώνα και να προκριθεί.

Μετά τη σύντομη θητεία του στον Παναθηναϊκό ο Γκρίνγουντ επέστρεψε στην Αμερική για να εκτίσει τη στρατιωτική του θητεία και εξ αιτίας της διετούς απουσίας του από τα γήπεδα δεν είχε τη δυνατότητα να επιστρέψει στους αγωνιστικούς χώρους, παρότι έλαβε μέρος σε διοργανώσεις σάμερ και λιγκ επιλέχθηκε στο ντραφτ του ΝΒΑ από τους Ατλάντα Χοκς. Ασχολήθηκε με επιχειρηματικές δραστηριότητες στη Φιλαδέλφεια των ΗΠΑ.

## Παραπομπές


Κατηγορία:Καλαθοσφαιριστές Παναθηναϊκού
Κατηγορία:Αμερικανοί καλαθοσφαιριστές
ΝΑΚ Μπρέντα

Η **ΝΑΚ Μπρέντα** (oλλανδικά: *NAC Breda*) είναι ποδοσφαιρικός σύλλογος από την Μπρέντα της Ολλανδίας. Τα χρώματα της ομάδας είναι το κίτρινο, το λευκό και το μαύρο. Η ΝΑΚ Ιδρύθηκε το 1912 και προήλθε από την συγχώνευση της Νόαντ (Nooit opgeven Altijd Doorzetten, NOAD) και της Αντφέντο (Aangenaam Door Vermaak En Nuttig Door Ontspanning, ADVENDO). Η έδρα της ομάδας είναι το στάδιο Ρατ Φέρλεχ με χωρητικότητα 19.000 θέσεις. Η ΝΑΚ αγωνίζεται στην Ερεντιβίζιε και την σεζόν 2009-2010 κατέλαβε την 10η θέση.

## Διακρίσεις
* **[[Ολλανδικό πρωτάθλημα ποδοσφαίρου|Πρωτάθλημα Ολλανδίας]]** : ** 1921
* **Κύπελλο Ολλανδίας**: ** 1973

## Παραπομπές


## Εξωτερικοί Σύνδεσμοι

*Η επίσημη ιστοσελίδα της ΝΑΚ (Ολλανδικά)

Κατηγορία:Ιδρύσεις αθλητικών συλλόγων το 1912
Κατηγορία:Ιδρύσεις ποδοσφαιρικών ομάδων το 1912
Πανεπιστήμιο Ράντμπουντ του Ναϊμέχεν

Το **Πανεπιστήμιο Ράντμπουντ του Ναϊμέχεν** (ολλανδικά: Radboud Universiteit Nijmegen), ιδρύθηκε ως Καθολικό Πανεπιστήμιο του Ναϊμέχεν το 1923. Το Πανεπιστήμιο ξεκίνησε με 27 καθηγητές και 189 φοιτητές και ιδρύθηκε διότι η Ρωμαιοκαθολική κοινότητα της Ολλανδίας, επιθυμούσε την ύπαρξη δικού της πανεπιστημίου. Έπειτα από ανταγωνισμό μεταξύ των πόλεων Ντεν Μπος, Τίλμπουρχ, Χάγης και Μάαστριχτ, τελικώς επιλέχθηκε να χωροθετηθεί στο Ναϊμέχεν. Το 2004 αποφασίστηκε η μετονομασία του σε Πανεπιστήμιο Ράντμπουντ του Ναϊμέχεν από τον Άγιο Ράντμπουντ, επίσκοπο της Ουτρέχτης. Το πανεπιστήμιο έχει 7 σχολές και 18.085 εγγεγραμμένους φοιτητές.

## Σχολές

Το Πανεπιστήμιο Ράντμπουντ διαθέτει 7 σχολές.

* Σχολή Ιατρικών Επιστημών
* Νομική Σχολή
* Σχολή Κοινωνικών Επιστημών
* Σχολή Φιλοσοφίας, Θεολογίας και Θρησκευτικών Σπουδών
* Σχολή Τεχνών
* Σχολή Μάνατζμεντ
* Σχολή Επιστημών

## Αγγλόφωνα προπτυχιακά προγράμματα

* Τέχνες και Σπουδές Πολιτισμού 
* Τεχνητή Νοημοσύνη 
* Ψυχολογία 
* Διοίκηση Επιχειρήσεων 
* Οικονομικά
* Διεθνής Επιχειρησιακή Επικοινωνία
* Χημεία
* Μοριακές Επιστήμες

## Έρευνα

Το πανεπιστήμιο διαθέτει σημαντικά ερευνητικά κέντρα με διεθνείς διακρίσεις όπως το Institute for Management Research (IMR), NanoLab Nijmegen, Donders Centre for Cognition και το Donders Centre for Cognitive Neuroimaging. Το 2010 το Νόμπελ Φυσικής απονεμήθηκε από κοινού στον ολλανδό Αντρέ Γκέιμ και τον ρωσοβρετανό Κονσταντίν Νοβοσέλοφ, για τις εργασίες τους στο γραφένιο. Ο Γκέιμ είναι επισκέπτης καθηγήτης του Ράντμπουντ ενώ στον Νοβοσέλοφ απονεμήθηκε το 2004 το διδακτορικό του από το πανεπιστήμιο.

## Διακρίσεις

Το Ράντμπουντ θεωρείται από τα καλύτερα Πανεπιστήμια παγκοσμίως στους τομείς των Νευροεπιστημών και της Ψυχολογίας. Συγκεκριμένα συγκαταλέγεται στα 30 καλύτερα διεθνώς σε αυτούς τους τομείς.  
Το Ράντμπουντ ψηφίστηκε για έκτη συνεχόμενη χρονιά το 2017 ως το καλύτερο γενικό πανεπιστήμιο της Ολλανδίας. 

## Παραπομπές



## Εξωτερικοί σύνδεσμοι

* Δικτυακός τόπος του Πανεπιστημίου Ράντμπουντ του Ναϊμέχεν (ολλανδικά/αγγλικά/γερμανικά)

Ραντμπουντ του Ναιμεχεν
Κατηγορία:Χέλντερλαντ
Εύδοξος

Με το όνομά **Εύδοξος** αναφέρονται:
* Εύδοξος ο Κνίδιος, Αρχαίος Έλληνας αστρονόμος και μαθηματικός του 4ου αιώνα π.Χ.
* Εύδοξος ο Κυζικηνός, Αρχαίος Έλληνας θαλασσοπόρος και εξερευνητής

Επίσης
* Εύδοξος (κρατήρας), Κρατήρας στη Σελήνη που φέρει το όνομα του αρχαίου Έλληνα αστρονόμου

Κατηγορία:Αποσαφηνίσεις ονομάτων
Δήμος Ζαχάρως

Ο **Δήμος Ζαχάρως** είναι δήμος της Περιφερειακής Ενότητας Ηλείας της Περιφέρειας Δυτικής Ελλάδας που συστάθηκε με το Πρόγραμμα Καλλικράτης από την συνένωση των προϋπαρχόντων δήμων Ζαχάρως  και Φιγαλείας. Η έκταση του νέου Δήμου είναι 275.65 τ.χλμ και ο πληθυσμός του 8.654 κάτοικοι σύμφωνα με την απογραφή της ΕΛΣΤΑΤ του 2021. Έδρα του δήμου ορίστηκε η Ζαχάρω.

## Διαίρεση
Στον δήμο περιλαμβάνονται οι παρακάτω πόλεις και οικισμοί του καποδιστριακού δήμου Ζαχάρως:
::*  η Ζαχάρω [ 3.145 ]
::*  ο Άγιος Νικόλαος [ 186 ]
::*  ο Καϊάφας [ 0 ]
::*  το Κάτω Ξηροχώρι [ 152 ]
::*  ο Άγιος Ηλίας [ 34 ]
::*  το Ανήλιο [ 57 ]
::*  το Κοτρωνάκι [ 30 ]
::*  ο Μπούρμπουλας [ 22 ]
::*  η Αρήνη [ 138 ]
::*  η Κάτω Αρήνη [ 34 ]
::*  η Αρτέμιδα (τ. Κουμουθέκρας) [ 150 ]
::*  το Γιαννιτσοχώρι [ 445 ]
::*  ο Κακόβατος [ 421 ]
::*  η Καλίδονα [ 136 ]
::*  ο Κάμπος [ 107 ]
::*  η Κοστομέρα [ 22 ]
::*  το Λέπρεο [ 219 ]
::*  η Αγραπιδιά [ 12 ]
::*  ο Δράκος [ 64 ]
::*  οι Παναγιές [ 27 ]
::*  τα Ρεβελαίικα [ 22 ]
::*  ο Σκουπάς [ 22 ]
::*  ο Μάκιστος [ 44 ]
::*  η Μηλέα [ 136 ]
::*  η Μίνθη [ 77 ]
::*  το Κοτρώνι (τ.κ. Μίνθης) [ 9 ]
::*  το Νεοχώρι (τ.κ. Νεοχωρίου) [ 345 ]
::*  το Ξηροχώρι [ 258 ]
::*  το Κοτρώνι (τ.κ. Ξηροχωρίου) [ 19 ]
::*  ο Μάραθος [ 12 ]
::*  το Νεοχώρι (τ.κ. Ξηροχωρίου)  [ 111 ]
::*  η Παναγιά (τ.κ. Ξηροχωρίου)  [ 50 ]
::*  το Πρασιδάκι [ 90 ]
::*  το Παλιό Πρασιδάκι [ 4 ]
::*  η Τρανή Λάκα [ 11 ]
::*  τα Ροδινά [ 129 ]
::*  η Σμέρνα [ 155 ]
::*  η Παναγιά (τ.κ. Σμέρνας) [ 18 ]
::*  οι Σχίνοι [ 250 ]
::*  το Πανόραμα [ 114 ]
::*  οι Κάτω Ταξιάρχες [ 104 ]
::*  το Θολό [ 74 ]
::*  το Λογγάκι [ 26 ]
::*  οι Ταξιάρχες [ 26 ]
::*  το Χρυσοχώρι [ 66 ]
::*  το Παλαιοχώρι [ 9 ]
Στον δήμο περιλαμβάνονται οι παρακάτω πόλεις και οικισμοί του πρώην δήμου Φιγαλείας:
::*  η Νέα Φιγαλεία [ 785 ]
::*  η Φασκομηλιά [ 248 ]
::*  το Κρυονέρι [ 55 ]
::*  το Τριάντα [ 17 ]
::*  τα Περιβόλια [ 46 ]
::*  τα Πετράλωνα [ 159 ]
::*  το Στόμιο [ 20 ]
::*  η Φιγαλεία [ 41 ]

## Αθλητισμός
Στον δήμο εδρεύουν 4 ποδοσφαιρικοί σύλλογοι. Σε παρένθεση αναγράφεται η κατηγορία στην οποία αγωνίζονται κατά την περίοδο 2022-2023 :
::* Απόλλων N.Φιγαλείας (A2' Ηλείας)
::* ΠΑΟ Κακοβάτου (B' Ηλείας)

## Δήμαρχοι Ζαχάρως

## Πηγές
*Πρόγραμμα Καλλικράτης - ΦΕΚ Α87 της 07/06/2010
* Απόφαση 45892 του Υπ. Εσωτερικών, Αποκέντρωσης & Ηλεκτρονικής Διακυβέρνησης - ΦΕΚ Β1292 της 11/08/2010
*Υπουργείο Εσωτερικών, σχέδιο Καλλικράτης
*Ελευθεροτυπία Οι χάρτες του Καλλικράτη

## Παραπομπές


Ζ

Κατηγορία:Δήμοι της περιφερειακής ενότητας Ηλείας
C3H7Li

Ο μοριακός τύπος **C<sub>3</sub>H<sub>7</sub>Li** μπορεί να αναφέρεται στα ακόλουθα δύο (2) ισομερή:
# Προπυλολίθιο ή **1-λιθιοπροπάνιο** με σύντομο  συντακτικό τύπο CH3CH2CH2Li
# Ισοπροπυλολίθιο ή **2-λιθιοπροπάνιο** με σύντομο συντακτικό τύπο CH3CLiCH3
Planeshift (βιντεοπαιχνίδι)

Το ***Planeshift*** είναι τρισδιάστατο MMORPG βιντεοπαιχνίδι. Διαδραματίζεται στο σύμπαν μεσαιωνικής φαντασίας του Planeshift, το Yliakum. Είναι ένα παιχνίδι ανοικτού κώδικα, με τον server να υποστηρίζεται υπό την GNU General Public License, ενώ το καλλιτεχνικό υλικό καλύπτεται από μία ιδιοκτησιακή άδεια. Ωστόσο, όλο το περιεχόμενο είναι διαθέσιμο δωρεάν. Το παιχνίδι απαιτεί την εγκατάσταση της εφαρμογής λογισμικού στον υπολογιστή του παίκτη. Το πρότζεκτ αναπτύσσεται χωρίς προϋπολογισμό από μία ομάδα η οποία καθοδηγείται από τον οργανισμό Atomic Blue. Η ομάδα ανάπτυξης αποτελείται από εθελοντές από περιοχές κυρίως της Ευρώπης και της Βόρειας Αμερικής.

## Υπόβαθρο
Το PlaneShift διαδραματίζεται μέσα σε ένα τεράστιο σταλακτίτη με το όνομα Yliakum. Ο παίκτης ξεκινά στη βασική πόλη, τη Hyldaa, όπου ξεκινά το ταξίδι του. Το παιχνίδι διαθέτει εννέα διαθέσιμες φυλές, καθεμία από τις οποίες έχει τη δική της πατρίδα και χαρακτηριστικά. Οι φυλές περιλαμβάνουν συγκεκριμένα είδη φανταστικών πλασμάτων, όπως ξωτικά, νάνους, ανθρωποειδή αποτελούμενα από πέτρα, αλλά και φτερωτά αμφίβια. Ενώ τοποθετείται κάτω από τη γη, η ζωή είναι δυνατή λόγω ενός κρυστάλλου με το όνομα Azure Sun, ο οποίος απορροφά φως από την επιφάνεια του πλανήτη.

## Παραπομπές


## Εξωτερικοί σύνδεσμοι
* 
* Atomic Blue web site
* ''PlaneShift'' page at SourceForge

Κατηγορία:Βιντεοπαιχνίδια του 2002
Κατηγορία:Βιντεοπαιχνίδια φαντασίας
Κατηγορία:Βιντεοπαιχνίδια του Linux
Κατηγορία:Βιντεοπαιχνίδια των Windows
Κατηγορία:Βιντεοπαιχνίδια των Mac OS
Κατηγορία:Βιντεοπαιχνίδια MMORPG
Αναστάσιος Μιχαήλ

Ο **Αναστάσιος Μιχαήλ** γνωστός και ως **Αναστάσιος ο Μακεδών** ήταν Έλληνας λόγιος από τη Μακεδονία. Γεννήθηκε στη Νάουσα περίπου το 1675. Έμαθε τα πρώτα γράμματα στην πατρίδα του και στα Ιωάννινα, ενώ στις αρχές του 18ου αιώνα αποδήμησε στη Γερμανία για να τελειοποιήσει την μόρφωσή του. Περιήλθε διάφορα μέρη της Ευρώπης. Αναγορεύτηκε μέλος της Ακαδημίας Επιστημών του Βραδεμβούργου (Βερολίνου) το 1709. Ήταν ο πρώτος Έλληνας που έγινε μέλος της.
Είναι γνωστός από τον λόγο του «Περί Ελληνισμού» ο οποίος σώθηκε ελλιπής σε ένα μόνο αντίτυπο. Πρόκειται για λόγο που απευθυνόταν προς την Ακαδημία του Βερολίνου (Βραδεμβούργου) με σκοπό να δείξει στους τότε ανθελληνικούς κύκλους της Γερμανίας ότι υπήρχε συνέχεια της ελληνικής γλώσσας από την αρχαιότητα μέχρι τις μέρες του.

## Πηγές


Κατηγορία:Βιογραφία-επέκταση
Κατηγορία:Έλληνες λόγιοι
Κατηγορία:Μακεδόνες
Μανασσής Ηλιάδης

Ο **Μανασσής Ηλιάδης** (1730 - 1805) ήταν Έλληνας λόγιος από τη Μακεδονία. 

## Βιογραφία
Γεννήθηκε στο Μελενίκο, όπου και πήγε σχολείο. Αποδήμησε στην Ιταλία όπου σπούδασε ιατρική στο Πανεπιστήμιο της Πάδοβας και της Βονωνίας. Αφού αποφοίτησε πήγε και εγκαταστάθηκε στη Βλαχία, εξασκώντας το επάγγελμα του Ασκληπιού, και διδάσκοντας παράλληλα φιλοσοφία στο Λύκειο του Βουκουρεστίου. Ο Αλέξανδρος Υψηλάντης τον έστειλε στην Ιταλία και τη Γερμανία για να τελειοποιήσει την κατάρτισή του στην φυσικομαθηματική, και του αγόρασε τα απαραίτητα επιστημονικά όργανα. Επέστρεψε στη Δακία όπου και δίδαξε έως το θάνατό του το 1805.
Άφησε μεγάλο αριθμό συγγραμμάτων.

## Πηγές
*  

## Παραπομπές


Κατηγορία:Έλληνες λόγιοι του 18ου αιώνα
Κατηγορία:Έλληνες ιατροί του 18ου αιώνα
Κατηγορία:Έλληνες φιλόσοφοι
Κατηγορία:Έλληνες ιατροί του 19ου αιώνα